Una afectada d'endometriosi promou un festival per donar a conèixer la malaltia | Mataró Audiovisual\nAnna Bassols organitza ENDOFEST a Premià de Dalt amb concerts de Judit Neddermann, Buhos i molts més. La recaptació es destina a la investigació d'aquesta malaltia ginecològica que afecta una de cada 10 dones\nPep Andreu dv., 29/04/2022 - 10:21\nAnna Bassols, promotora del festival Endofest, durant l'entrevista de Mataró Ràdio\nL'endometriosi és una malaltia ginecològica que afecta com a mínim una de cada deu dones durant la menstruació perquè l'endometri o teixit que recobreix l'úter creix i produeix quistos i nòduls.\nANNA BASSOLS, organitzadora Endofest.\nCom a símptoma més comú és la dismenorrea, que és aquest fort dolor menstrual i el sagnat abundant. Hi ha símptomes que tenen moltes dones, però que jo no tinc, com dolor durant les relacions sexuals o quan s'ha d'anar al bany perquè pot afectar el recte i causar dolor. A nivell de fertilitat, entre un 30 i un 40% tenim dificultats en la recerca de la maternitat o bé inclús estar incapacitades.\nL'Anna Bassols és de Premià de Dalt i des que té la regla pateix endometriosi, tot i que no va ser diagnosticada fins fa 3 anys. Des de llavors ha volgut donar a conèixer la malaltia i buscar recursos perquè l'Hospital Clínic pugui avançar en la recerca de solucions per la malaltia. I així ha nascut el festival Endofest que porta figures com Judit Neddermann, Buhos i Tona Gafarot entre altres al Parc de Can Verboom a Premià de Dalt.\nANNA BASSOLS, organitzadora Endofest\nVaig quedar molt al•lucinada de la desconeixença tant mèdica com social d'aquesta malaltia, jo mateixa desconeixia la seva existència, i per tant vaig pensar que no em podia quedar de braços creuats i trencar el silenci d'alguna manera. Si t'haig de ser sincera, mai m'hagués esperat que la idea que vaig tenir aquell bon o mal dia quan em vaig llevar acabaria sent el que sembla ser que hem parit entre tots i totes demà. L'espai és l'espai de Can Verboom a Premià de Dalt, que realment ès un indret idíl•lic per poder fer un festival com el de demà.\nL'Anna compta amb la col•laboració de l'Ajuntament de Premià de Dalt, la promotora Kosmo Eventus i la Fundació Hospital Clínic. El festival, que s'ha programat aquest dissabte 30 d'abril, començarà a les 12 del migdia i s'allargarà fins a les dues de la matinada. També hi haurà zona de foodtucks i espai infantil. La recaptació es destinarà a la recerca de l'Hospital Clínic i les entrades es poden adquirir a la web del festival endofest.cat


Responsabilidad social inglés | Arç Cooperativa\nResponsabilidad social inglés\tjamgo_admin\t2020-10-22T11:57:49+00:00\nMoguts per la voluntat de situar les necessitats de les persones en el centre de la nostra activitat, hem creat una organització socialment responsable, tant amb els col·lectius directament vinculats a la nostra activitat (clients, socis, treballadors, proveïdors, etc.), com amb l’entorn social i natural.\nConsulteu la nostra memòria de sostenibilitat\nCom moltes organitzacions de l’economia solidària, cada any Arç Cooperativa ensenya el cor i elabora el Balanç Social\nDes d’Arç el·laborem cada any el Balanç Social de la Xarxa d’Economia Solidària (XES). Es tracta d’un document que descriu i mesura les aportacions socials, laborals, professionals i ecològiques fetes per la cooperativa al llarg d’un exercici. Es tracta d’un mecanisme de transparència adreçat als nostres clients i proveïdors, així com a totes les persones que vulguin conèixer l’organització amb més detall.\nDescarregueu-vos el nostre Balanç Social


Maxi Rolón, rival del FC Barcelona per un dia - FC Barcelona\nHomeFutbolJuvenil ANotíciesMaxi Rolón, rival del FC Barcelona per un dia\nMaxi Rolón, rival del FC Barcelona per un dia\nAquest dimecres a la nit el jugador del filial Maxi Rolón es va enfrontar als seus excompanys del Juvenil A al Torneig COTIF amb la selecció argentina El combinat argentí es va imposar al conjunt de Jordi Vinyals per un gol a dos tot i que Maxi no va poder marcar al seu exequip\nEl Juvenil A va jugar dimecres davant la selecció sub-20 argentina de Maxi Rolón\nAquest dimecres a la nit es va donar una circumstància que difícilment es repetirà en un temps. Un jugador del FC Barcelona enfrontant-se a l’equip blaugrana amb la samarreta d’un altre equip. Va ser el cas de Maxi Rolón, actualment jugador del Barça B, que està disputant aquests dies el Torneig COTIF amb la selecció sub-20 de l’Argentina. En el segon partit de la fase de grups, argentins i blaugranes es van veure les cares en un enfrontament ple d’intensitat i d’alternatives en el joc, que es va decantar a favor dels argentins (1-2) al final en una rematada de córner.\nEl partit va tenir moltes alternatives, tot i que els de Jordi Vinyals van dominar més la possessió, encara que no aconseguien materialitzar les ocasions de gol. La primera part va acabar amb empat a zero en el marcador, però als set minuts de la represa els argentins es van avançar amb un bon xut creuat de Leszuck. Dos minuts més tard, al 41, Carbonell superava el porter rival i posava l’empat al marcador. A partir de llavors el partit va guanyar en intensitat i, quan tot semblava que acabaria amb empat a un, un córner rematat per Ezequiel Ríos a la frontal de la petita donaria la victòria als argentins i decantaria el duel Maxi Rolón-Barça a favor del jugador del filial. Al final del matx Rolón va poder saludar efusivament els que havien estat els seus companys fins aquesta temporada, i especialment Quinti, Tarín, Enguene i Moha, amb qui va compartir l’estada a Navata la setmana passada amb el Barça B.


L'oposició demana a Rajoy responsabilitats per Bankia i en critica la "politització"\nCiU, PSC i IU critiquen l'entrada de 23.500 milions de diners públics a l'entitat. Rubalcaba assegura que no avalaran "ni un euro més" per a l'entitat\nAGÈNCIES Lleida / Madrid 26/05/2012 16:57\nEl secretari general del PSOE, Alfredo Pérez Rubalcaba, exigeix que es depurin les responsabilitats sobre Bankia al Parlament espanyol i ha assegurat que el seu partit no avalarà "ni un euro més" per a l'entitat.\nEl portaveu de Convergència i Unió al Congrés dels Diputats, Josep Antoni Duran i Lleida, ha reclamat que "s'aclareixi qui ha tingut la culpa" de la situació de Bankia, "que no s'hauria d'haver fusionat ni hauria d'haver sortit a borsa" en una època en què l'entitat bancària, segons Duran, "ha estat polititzada" per la presència del PP i el PSOE al consell d'administració. Des de l'Aplec del Cargol de Lleida, el líder d'Unió ha recordat que ell ja havia reclamat la compareixença del governador del Banc d'Espanya, Miguel Ángel Fernández Ordóñez, perquè "hauria de saber què ha passat". Duran ha reclamat ara que es faci aquesta compareixença.\nEl primer secretari del PSC, Pere Navarro, ha criticat el rescat i l'ha qualificat "d'escandalós". Segons el líder dels socialistes catalans, és censurable que s'hagi de salvar amb recursos públics la mala gestió d'una entitat privada.\n"El grau de politització que tant el PP com el PSOE han fet de les caixes d'estalvis, a Catalunya, no s'ha fet", ha destacat.\nLa diputada d'ICV al Congrés, Laia Ortiz, ha denunciat que el rescat de Bankia és "la major estafa i espoliació als ciutadans, dut a terme per salvar un banc de la seva mala gestió".\nOrtiz ha afirmat que es tracta d'un "escàndol majúscul", ja que per a ICV la nacionalització de Bankia hauria d'anar acompanyada d'una expropiació dels béns de l'entitat per posar-los al servei de la ciutadania.\nEl portaveu parlamentari del PP Català, Enric Millo, ha destacat que el govern de Mariano Rajoy "ha agafat el bou per les banyes".


Tot a punt per a la 6ª Marxa Popular del Segrià (diumenge 6 d’abril) | TRENCA\n31. març, 2014\nTrenca torna a col·laborar enguany amb la Marxa Popular del Segrià. És un recorregut de 20 km per a caminants i corredors de totes les edats, amb temps de sobres per fer-la amb tranquil·litat i poder gaudir de la natura.\nJornada prèvia de neteja: 29 de març\nDissabte passat, 29 de març, IPCENA, Km0 i Trenca vam organitzar una jornada prèvia de neteja de l’entorn natural del recorregut de la 6ª Marxa Popular del Segrià, amb la col·laboració de Plusfresc i de Vilella Recicla. Durant el matí un grup de 30 voluntaris vam omplir dos contenidors grossos de tota mena d’escombraries i de runa.\nMoltes gràcies a tot el voluntariat!!\nLa jornada de neteja va comptar amb la col·laboració de:\n6a Marxa Popular del Segrià: 6 d’abril\nAquest proper diumenge, 6 d’abril, tindrà lloc la Marxa. La inscripció és de 8 euros i 5 euros (menors de 14 anys). La Marxa Popular del Segrià no té ànim de lucre, i els diners s’inverteixen en l’organització i l’atenció dels participants: avituallaments durant el recorregut, esmorzar a l’arribada i obsequi.\nRecordeu-vos de tenir especial cura durant el tram de la marxa que passa per l’espai protegit d’Alfés. Molts ocells estaran començant a criar i, encara que potser no els veiem, tindran nius a prop. És una norma d’aquesta marxa que cap persona no pugui sortir for a del camí que va vorejant la timoneda d’Alfés ni endinsar-s’hi.\nPer a més informació general sobre la Marxa i sobre l’entorn natural del recorregut, podeu consultar la web: http://www.km0.cat/marxa/\n29 de març: jornada de neteja (entorn natural del recorregut de la 6a Marxa Popular del Segrià) Acabades les obres de restauració i condicionament del mas per al xoriguer petit (Alguaire)


Acusat un professor d’'OT 2018' d'intrusisme professional\nEl Col·legi de Professionals de l'Activitat Física i l'Esport carrega contra Gotzon Mantuliz\n1 min. Barcelona 02/10/2018 12:56\n651x366 Gotzon Mantuliz en una imatge del seu perfil d'Instagram / INSTAGRAM Gotzon Mantuliz en una imatge del seu perfil d'Instagram / INSTAGRAM\nEl nou professor de gimnàs de l’Acadèmia, Gotzon Mantuliz, podria tenir els dies comptats després d’haver rebut una acusació d'"intrusisme professional". La polèmica s’ha destapat després que el Col·legi de Professionals de l'Activitat Física i l'Esport de Catalunya (COPLEFC) hagi enviat un comunicat en què assegura que "està estudiant amb els serveis jurídics la millor manera d’actuar" davant del que considera "una falta de preparació professional del nou professor de forma física i vida sana".\nEl Col·legi recorda que el cas de Mantuliz suposa una nova anomalia en el programa de Gestmusic, perquè en l’edició anterior ja van acusar d’intrusisme professional la preparadora física Magali Dalix. Una situació que es va resoldre després que l’entrenadora fes la seva inscripció al Registre Oficial de Professionals de l'Esport de Catalunya (ROPEC).\nD’altra banda, el COPLEFC alerta en el mateix comunicat que a partir del dia 1 de gener del 2019 expiarà la moratòria que encara permet exercir a les persones que no disposin de formació oficial. "Qui ho faci sense formació oficial després d’aquesta data pot veure’s afectat pel règim sancionador previst".


Caja Madrid obre un expedient a Díaz Ferrán per impagament\nLa situació econòmica del president de la CEOE, Gerardo Díaz Ferrán, es complica. L'empresari i el seu soci, Gonzalo Pascual, no han pagat els venciments d'un crèdit de 26,5 milions que tenen amb Caja Madrid, entitat de la qual Díaz Ferrán és conseller. De moment, l'entitat d'estalvi ha obert un expedient que pot culminar dilluns vinent, dia 28, amb la sortida de l'empresari del seu màxim òrgan de govern.\n15/12/2009 - 18.40 Actualitzat 15/12/2009 - 19.36\nCaja Madrid ha enviat un escrit al president de la CEOE en què l'avisava que l'execució del crèdit havia estat tramitada d'acord amb l'article 23, apartat "d", dels seus estatuts, que estableix que els que mantinguin deutes vençuts i exigibles de qualsevol mena amb l'entitat seran considerats "inelegibles" per al consell d'administració. L'entitat, que interpreta aquest article com una causa de cessament, ha comunicat a Díaz Ferrán que aquesta clàusula serà executada el dia 28 vinent, data de l'última reunió de l'any del consell.\nLa setmana passada, l'equip financer de Caja Madrid va contactar per primera vegada amb el president dels empresaris espanyols per comunicar-li que havia fixat el divendres 11 com a termini màxim per resoldre el deute de més de 26 milions. Un cop vençuda la data, i sense cap resposta de les empreses patrimonials de Díaz Ferrán, Holdisan i Grudisan, la caixa va posar-ne en marxa l'execució i l'equip jurídic va tramitar-ne l'ordre.\nL'entitat que presideix Miguel Blesa també va notificar per escrit a tots els fiadors i garants del préstec morós, entre els quals, les dones de Díaz Ferrán i Gonzalo Pascual, l'impagament del crèdit i va recordar-los la seva condició d'avaladors. Els fiadors, per la seva banda, tenen ara un termini de quinze dies per abonar la quantitat que deuen si volen preservar els seus béns personals. Fonts de Caja Madrid asseguren que, l'última setmana, la caixa no ha aconseguit posar-se en contacte per telèfon amb l'empresari, que tampoc va anar ahir al consell d'administració que va fer l'entitat ni al tradicional dinar de Nadal.\nFonts de l'entorn del president de la CEOE han assenyalat que no està tot perdut en aquesta batalla. Díaz Ferrán confia aportar noves garanties "amb què la caixa d'estalvis se senti confortable, com ara un dels hotels de la cadena Hoteltur". Una altra de les opcions que considera l'empresari és la cancel·lació en efectiu del deute gràcies a la venda d'edificis, naus o autobusos de les seves societats.


05/03/19. L’Estat promet un tracte igualitari al govern en els viatges a fora amb escorta. El Punt Avui. - Gironès per la independència\n05/03/19. L’Estat promet un tracte igualitari al govern en els viatges a fora amb escorta. El Punt Avui.\nL’Estat promet un tracte igualitari al govern en els viatges a fora amb escorta\nEl permís per a desplaçaments dins del territori espanyol dels Mossos serà automàtic\nEls dos executius tanquen la polèmica amb un acord “ràpid i fàcil”\nEls participants en la comissió mixta de Seguretat de Catalunya, ahir ACN.\nDesprés de la polèmica de fa unes setmanes perquè l’Estat no va autoritzar que els escortes dels Mossos d’Esquadra acompanyessin el president de la Generalitat, Quim Torra, en un acte a Brussel·les, l’executiu estatal ha promès rectificar. A partir d’ara, autoritzarà l’acompanyament d’agents dels Mossos com a escortes de membres del govern a l’estranger seguint els mateixos criteris que utilitza per als membres del govern espanyol i, pel que fa als desplaçaments que es facin dins de territori de l’Estat, tindran llum verd automàticament. Aquest és l’acord que es va explicitar en la reunió de la comissió mixta de seguretat entre la cúpula policial catalana i l’espanyola, entre ells el secretari general del Departament d’Interior, Brauli Duart, i la delegada del govern espanyol a Catalunya, Teresa Cunillera. Segons van coincidir tots dos, l’acord sobre els escortes ha estat “ràpid i fàcil”, ja que, van dir, partien d’una proposta lògica i de criteris similars. Així, segons van explicar, s’ha habilitat una “finestreta única” i ràpida perquè els Mossos comuniquin les seves peticions a la secretaria d’estat de Seguretat.\nAutomàtic o no\nEn els viatges d’autoritats de la Generalitat a la resta de l’Estat, la sola comunicació ja suposarà l’autorització automàtica. En canvi, per viatjar a l’estranger, l’autorització es donarà seguint els mateixos criteris que es donen per als viatges de les autoritats del govern espanyol, tenint en compte el tipus de viatge i el risc que suposa el país a visitar.\nA banda del tema dels escortes, també es va parlar de la integració del cos policial català al Centre d’Informació sobre Terrorisme i Crim Organitzat (Citco) des de l’octubre, i, des de fa menys temps, de la connexió dels Mossos amb el grup europeu de treball sobre crim organitzat. També es va avançar, i es podrà concretar en les pròximes setmanes, la connexió de la policia catalana amb el sistema d’informació policial d’Europol, anomenat Siena. En un sentit similar, s’està treballant per fer compatibles els sistemes informàtics dels registres de violència masclista, i també perquè la Policía Nacional i la Guàrdia Civil tinguin accés al telèfon d’emergències 112 en el marc de les seves competències. També s’està treballant en la inclusió de l’Institut de Seguretat Pública de Catalunya (ISPC) a l’Acadèmia Europea de Policia.


Registre Civil a Suria « Registrecivilbarcelona.cat\nAquestes són totes les Oficines del Registre Civil a Suria. Per realitzar qualsevol tipus de tràmit online o presencial seleccioneu una de les oficines que apareix al següent llistat.\nUn cop hagueu seleccionat una oficina podreu consultar el telèfon i horari del registre civil de Suria.\nTràmits disponibles al registre civil de Suria\nCertificat de naixement a Suria\nCertificat de matrimoni a Suria\nCertificat de defunció a Suria\nCanvi de nom o cognoms a Suria\nCita prèvia registre civil Suria\nHorari i oficines del registre civil a Suria\nCita prèvia per al registre civil de Suria\nHorari registre civil Suria i oficines disponibles\nSuria disposa d’Oficines del Registre Civil per efectuar els seus tràmits com: Certificats de Matrimoni, Defunció o Naixement, o Canvis de Nom.\nAquest llistat conté les Oficines del Registre Civil que es troben a Suria o als voltants.\nPer fer gestions com les que s’han comentat anteriorment a alguna Oficina de Suria, feu clic sobre una de les opcions que us mostrem a per veure la informació de contacte.\nSol·licitar cita Prèvia a Jutjat de Pau de Súria\nAdreça: Carrer Ernest Solvay 13, 08260, Súria, Barcelona\nTelèfon / Fax: 938682800 / 938682800


La ‘Memòria de la Fiscalia de 2018’ també mostra un increment en la violència domèstica i de gènere\nEls procediments oberts per delictes contra la llibertat sexual, en els que estan incloses les agressions sexuals i els abusos, van augmentar en 2018 un 25,2%, passant de 151 el 2017 a 189 a la demarcació de Lleida, segons les dades presentades ahir en la Memòria de la Fiscalia de 2018.\nEn aquest sentit, cal destacar que els delictes per abusos sexuals van passar de 48 el 2017 a 61 l’any passat, el que suposa un increment del 27,1%. De la mateixa manera, van augmentar els abusos sexual a menors de 16 anys, passant de 22 a 40 (un 81,8% més) i les agressions sexuals a menors de 16 anys, de 0 a 6. També va créixer la producció, distribució o tinença de material pornogràfic (d’una diligència prèvia a 11 l’any passat, el que suposa un increment del 1.000%). Per contra, van disminuir les agressions sexuals de 62 el 2017 a 50 el 2018 (un 19,4% menys), mentre l’any passat no es produir cap violació a menor de 16 anys (l’any 2017 van haver-hi un total de dues).\nPer altra banda, les diligències prèvies per delictes de violència domèstica i de gènere van passar de 363 el 2017 a 559 el 2018, el que significa un creixement del 54%, mentre que també es van incrementar les lesiones, de 4.486 a 5.469 (un 21,9% més).\nPel que fa als homicidis, segons la Memòria de la Fiscalia de 2018, a Lleida es van realitzar 13 diligències prèvies l’any passat, front les 8 del 2017 (un 62,5%), destacant també que no va haver-hi l’any passat cap assassinat ni homicidis per imprudència.\nAixí mateix, també van augmentar els delictes contra el patrimoni un 21,2%, ja que es va passar de 2.547 el 2017 a 3.087 l’any passat. Dintre d’aquest grup delictiu, destaquen els furts (de 463 a 542, un 17,1% més), els robatoris amb força en les coses (de 716 a 880, el que significa un 22,9%), els robatoris en casa habitada o local obert al públic (de 102 a 187, un 83,3% més), els robatoris amb violència o intimidació (de 204 a 231, el que suposa un increment del 13,2%) i les estafes, que van passar de 480 el 2017 a 624 l’any passat, el que va significar un augment del 30%.\nFinalment, a nivell d’Espanya la Fiscalia General de l’Estat va alertar en la seva memòria del “preocupant i inquietant” augment de la violència masclista i sexual protagonitzada per menors, amb un augment del 43% dels casos de violació, 648.


La Patum de la Pietat tanca una de les edicions més multitudinàries - Canal Taronja Comarques Centrals\nIniciNotíciesGeneralLa Patum de la Pietat tanca una de les edicions més multitudinàries\nLa Patum del carrer de la Pietat de Berga tanca una de les seves edicions més multitudinàries dels darrers anys. El bon temps i les ganes de Patum dels berguedans han fet que el barri s’omplís de gom a gom els tres dies de la festa.\nCentenars de persones han pujat el cap de setmana al carrer de la Pietat de Berga per gaudir dels primers salts de Patum de l’any. El bon temps ha afavorit i molt a l’augment de visitants que aquest cap de setmana s’ha deixat veure per tot el barri, especialment durant les tandes de Patum a la plaça Francesc Palau i Quer. L’Associació de veïns, valora molt positivament la festa, ja que segons ells ha estat una de les més multitudinàries dels últims anys.\nLa popular Patum de barri, que ha aplegat a petits i grans, ha esdevingut ja una segona escola de patumaires. Infants i joves que malauradament no ha pogut accedir a la Patum infantil o que simplement ja superen les alçades establertes. Allà i gràcies a tots els cuidadors de les comparses, tots poden fer els seus balls com si fossin a la plaça de Sant Pere.\nAquestes són imatges d’ahir al migdia, durant la Patum de Lluïment , que va recordar a dos patumaires que ja no hi son. Josep Tort vestidor de plens del carrer durant molts anys i l’exalcalde de Berga i veí del barri, Agustí Ferrer, van se recordats amb forts aplaudiments abans de l’inici del salt de maces.\nDurant la festa es van poder veure les novetats que l’associació havia preparat, com la restauració dels nous cavallets, o els nous vestits dels nans Nous. La nova logística del bar també va afavorir a agilitzar les cues que es generaven a l’hora de comprar menjar i beure. En aquesta línia, durant la Patum completa d’ahir a la tarda, la comissió de festes va esgotar existències degut a l’alta afluència de visitants del cap de setmana.\nAmb la Patum del barri de la Pietat enllestida comença l’últim compte enrere per l’inici de les festes grans de la ciutat. Abans però, hi ha previst altres actes patumaires prèvis al dimecres del Corpus, com el concert de Patum Memorial Cuadra d’aquest dissabte o els quatre fuets de diumenge a la tarda.\nTargeta Taronja – 10/6/2019\nCampanya de recollida de joguines de Creu Roja i Fira de Santa Llúcia de Manresa


Troben en el mar el cadàver en avançat estat de descomposició d'un jove\nAgents del Servei Especial d’Activitats Subaquàtiques (GEAS) de la Guàrdia Civil d’Alacant arreplegar el cadàver en avançat estat de descomposició d’un jove d’entre 25 i 30 anys que portava posat un jupetí salvavides i que surava en l’aigua a unes 7,3 milles nàutiques al nord-oest de la Vila Joiosa, ha indicat la Guàrdia Civil en un comunicat.\nEl cadàver va ser albirat pel patruller del Servei Marítim de la Guàrdia Civil al voltant de les 19.00 hores, després d’un intens matí d’entrada de pasteres a les costes alacantines.\nEl cos, pel seu aspecte i avançat estat de descomposició, podria portar diversos mesos mort en l’aigua. Les restes trobades correspondrien a un home d’entre 25 i 30 anys d’edat. No presentava signes aparents de violència.\nAl voltant de les 21.30 hores, el finat va ser traslladat al port pesquer de la Vila Joiosa on l’Equip de Policia Judicial de la Guàrdia Civil de la Vila Joiosa es va fer càrrec de la presa de mostres i de la instrucció de les diligències.


Els dracs i les roses ja estàn aquí, participa a les activitats confinades de la Biblioteca - Biblioteca Caterina Figueras\nHome / Biblioteca i altres / Els dracs i les roses ja estàn aquí, participa a les activitats confinades de la Biblioteca\nAquí teniu totes les activitats que us hem preparat per a aquest Sant Jordi, una mica diferent. Les roses i els llibres no ompliran els carrers, però us els volem fer arribar d'una altra manera. Us animem a participar en les activitats i accions que s'han organitzat per a aquest Sant Jordi 2020 des de la Biblioteca i aquelles en les que hem col·laborat. I recorda que a la web de l'Ajuntament trobareu tot el que us ofereix el municipi per a aquest Sant Jordi confinat. Esperem que us interessi i gaudiu d'un dels dies més bonics de l'any.\nFes la teva pròpia rosa amb paper. T'ho expliquem.\nA veure si l'encertes. Juga amb nosaltres. Preguntes i curiositats sobre la Biblioteca, els secrets que s'amaguen darrere d'un edifici i la seva història. Guanya un llibre, el que tu vulguis.\nInspirats en la iniciativa #MuseumQuizACasa i gràcies a la proposta de l'arxiver de Tona, el David Molet, us convidem a jugar amb nosaltres des de casa, en aquest Sant Jordi confinat. Poseu a prova els vostres coneixements. Esteu convidades a endinsar-vos en els secrets de la Biblioteca, del seu edifici i la seva història. Us farem 16 preguntes, a veure quantes encerteu.\nPer a participar has d'utilitzar com a "nickname" el número de carnet de la Biblioteca. La persona que encerti més respostes rebrà un val per a la compra d'un llibre a una llibreria del municipi, per un import màxim de 35€. Entra a Kahoot i participa, tu esculls quin llibre vols que et regalem per a Sant Jordi.\nGràcies a la iniciativa de la tècnica de gent gran de la Mancomunitat la Plana, fem arribar el conte tradicional El plet del grat, recollit per Joan Amades, acompanyat d'un petit text i la cançó "come una fiore" de Ludovico Enaudi, a tots els participants dels tallers de gent gran dels municipis mancomunats.\nFes la teva rosa i punts de llibre: Roses amb cartró d'ous, Roses amb paper de diari.\nLlegir en català. Associació d'Editorials Independents.\nRecull de contes i narracions fetes per vosaltres. Fes-nos arribar un vídeo/audio explicant un conte, llegint un fragment d’un llibre, poema, cançó que ressoni en tu o t’haig servit en algun moment de la teva vida. El publicarem o fes-ho tu mateixa utilitzant l'etiqueta #untrossetpersantjordi\nSi encara no tens carnet de Biblioteca, fes-te'l ara com a usuari temporal\nEls dracs i les roses ja estàn aquí, participa a les activitats confinades de la Biblioteca Reviewed by Biblioteca Caterina Figueras on 10:10 Rating: 5


Apnea i peixos lluna!\nEls cursos d'apnea i les sessions d'entrenament a la Costa Brava sempre deixen molt bon gust de boca, per la pràctica d'aquest esport en si i per la força visual d'aquest entorn. Tanmateix, no podem amagar el nostre entusiasme i alegria al realitzar les sortides en companyia d'altres éssers vius.\nA mitjans de maig i principis de juny té lloc la trobada de peixos lluna a les Illes Medes i la Costa del Montgrí. Així doncs, un any més, hem pogut gaudir d’aquestes majestuoses criatures durant els nostres cursos i entrenaments d'apnea a Girona i com sempre, alumnes i instructors ens hem quedat meravellats per la grandària, la seva gran curiositat i la elegància. Un espectacle!\nFormació, diversió i sorpreses. Apnea i natura en tota la seva esplendor amb Freedive l'Estartit.


«El sector del motor viurà canvis molt importants» : ESADE Alumni Magazine\nEls atributs més destacats d’Honda són la tecnologia i l’esportivitat. A Honda el desenvolupament del producte es basa en l’enginyeria, que després es tradueix en qualitat. Així ens ho explica Marc Serruya, president d’Honda Motor Europe Espanya i Portugal, la trajectòria professional del qual es troba vinculada a la marca des del 1990.\nMarc Serruya (MIM 88), president d’Honda Motor Europe Espanya i Portugal\nQuins són els valors de la marca que aprecien més els clients?\nHonda està posicionada com una de les marques més fiables del mercat segons diversos estudis de l’OCU. Innovar de manera contínua suposa assumir el compromís d’oferir cada vegada productes millors. D’altra banda, l’ADN esportiu de la marca es transmet en cada un dels nostres productes. La competició de motor al nivell més alt ha estat gairebé una obsessió per a Honda des de la seva fundació, i encara avui en dia som l’única marca que competeix tant a Fórmula 1 com a Moto GP. Els nostres clients sempre destaquen el plaer d’una conducció esportiva i, a la vegada, segura dels automòbils i motocicletes Honda.\nCom es trasllada l’esperit japonès al mercat espanyol? I quins elements diferencials concedeixen a l’empresa el seu origen japonès?\nHonda és una de les grans corporacions mundials i, per tant, està oberta a les diferents cultures empresarials dels països en què actua. Això no impedeix que Honda tingui valors propis de la cultura empresarial japonesa, com la millora contínua o el valor del treball en equip. També és rellevant el respecte a la persona i a l’experiència de directius, enginyers i treballadors, que permet un flux de coneixement molt important per orientar la innovació cap a la millora.\nTambé vull puntualitzar que Honda al Japó és coneguda com una de les empreses més disruptives i que més arrisquen pel que fa a innovació i, en molts casos, fins i tot amb productes que s’avancen al seu temps.\nDes del 1972 Honda desenvolupa tecnologies més eficients i menys contaminants amb l’objectiu de crear cotxes cada vegada més nets. Què implica la filosofia Earth Dreams Technology?\nPer a Honda el desenvolupament tecnològic dels nostres vehicles i el plaer que transmeten en la seva conducció no tenen sentit si no s’aconsegueixen motors més nets i eficients. Aquesta és filosofia de la nostra generació de motors i transmissions desenvolupats per Honda, que ens permet avançar cap a una mobilitat sostenible a través de la innovació.\nUna bona prova d’això és el superesportiu Honda NSX. Té un motor V6 3.5 amb doble turbo que forma part del sistema SH-AWD (Sport Hybrid-All Wheel Drive), amb un canvi de doble embragatge, nou marxes i un motor elèctric situat entre el motor de propulsió i la transmissió. També disposa d’uns altres dos motors elèctrics frontals i arriba a una potència de 580 CV, fet que permet accelerar de zero a cent en a penes tres segons i arribar a una velocitat màxima de 307 km/h. Aquest vehicle amoïna els fabricants de grans esportius.\nHonda no és només el productor mundial més gran de motors, també és l’empresa més involucrada en totes les formes d’esport de motor a escala mundial. Què cal esperar d’Honda quant a competició aquest 2016? I en Fórmula 1?\nHonda és l’empresa del món del motor més premiada en les diverses disciplines esportives en què participa. Esperem continuar ampliant el nostre palmarès el 2016.\nRespecte a la F1, estic convençut que hem treballat molt dur per reduir la distància amb els equips que estan al capdavant i el 2016 es podrà començar a veure el potencial real de l’aliança entre McLaren i Honda. S’ha de tenir molt present que els motors que estan al capdavant de la F1 avui porten més de quatre anys de desenvolupament. Nosaltres vam començar la nostra segona temporada en aquesta nova etapa.\nHonda va començar la seva activitat a Espanya l’any 1986, amb l’adquisició de la mítica empresa espanyola de motocicletes Montesa, i vostè es va incorporar a la companyia el 1990. El seu creixement professional ha estat paral·lel al de la companyia. Quines han sigut les claus de l’èxit en tots dos casos?\nCrec que tots dos camins estan estretament lligats. La perseverança i l’esforç per superar adversitats, com en aquests últims anys de la crisi, han estat fonamentals. També ha estat clau la confiança en mi de la direcció europea i mundial d’Honda, que m’ha proporcionat un marc d’acció important a mitjà o llarg termini, de manera que s’ha evitat que les urgències a curt termini desviïn l’atenció del més important. Una altra de les claus de l’èxit ha estat disposar d’un bon equip de professionals, flexible i molt ben preparat.\nQuina és la principal força de la xarxa concessionària Honda al mercat espanyol i els seus principals reptes?\nDisposem d’una xarxa de postvenda altament qualificada, amb un equip de persones molt competitiu i orientat al servei. La postvenda per a Honda és molt important, ja que està estretament lligada a l’experiència que l’usuari té amb la marca. En aquest sentit ens sentim molt orgullosos perquè el nivell de satisfacció és molt alt, i Honda és un referent al mercat espanyol.\nQuin és l’objectiu del 2016? Creu que el mercat nacional tindrà un creixement sostingut en el futur?\nL’any 2015 es va aconseguir superar la barrera del milió d’unitats venudes. En bona part és el resultat d’una millora en el consum i el manteniment de les ajudes, que a més són molt positives perquè rejoveneixen el parc de cotxes i milloren la seguretat i les emissions.\nA Honda aquest 2016 esperem seguir creixent tant en el mercat espanyol com en l’europeu. El llançament a finals del 2015 del SUV compacte HR-V i del nou Jazz –que a més segons els tests d’EURO NCAP estan entre els vehicles més segurs del mercat en tots els seus àmbits– donarà els seus fruits el 2016.\nCom defineix el seu estil de direcció? Quines qualitats valora més en el seu equip?\nAposto per la col·laboració des de totes les àrees de l’empresa, i per això és important que la informació flueixi entre els directius i treballadors de la companyia. També m’agrada l’ordre i l’organització, ja que faciliten la planificació i la presa de decisions, sense que aquestes dues característiques suposin un límit en l’actuació de les persones.\nM’agrada envoltar-me de professionals proactius i que treballin de manera independent, però amb la capacitat de col·laborar i que entenguin que l’empresa és un equip i que els objectius són comuns. Prefereixo els professionals que aposten per projectes i idees noves, una característica molt lligada a la filosofia d’Honda i del seu lema «The Power of Dreams». M’agrada que els meus col·laboradors siguin directes i honestos.\nQuins records té del seu pas per ESADE i com ha influenciat en la seva trajectòria professional?\nPer a mi va ser una experiència molt positiva, i puc dir que hi ha un abans i un després des del meu pas per ESADE. El valor d’una formació de qualitat i transversal com la que vaig rebre a ESADE s’aprecia a mesura que avances en la teva trajectòria professional, al potenciar les meves habilitats i dotar-me de recursos que m’han servit a l’hora de prendre decisions importants en la meva etapa professional.\nQuè recomanaria als alumni que vulguin desenvolupar la seva activitat professional en el sector automobilístic?\nD’entrada tenen un avantatge: una formació especialitzada que destaca per la seva excel·lència. El sector del motor és un dels més rellevants i actius, i en els pròxims anys viurà canvis molt importants, vinculats a altres sectors emergents com el de les tecnologies de la informació. Estic convençut que crearà espais i oportunitats noves per treballar i emprendre. Com a detall, l’automòbil ha estat el gran protagonista de l’última edició del CES a Las Vegas.\nPer tots aquests motius serà important disposar de professionals multidisciplinaris, imaginatius i inquiets, amb bona predisposició a la mobilitat. En els propers anys el sector anirà mutant d’empreses que desenvolupen i comercialitzen productes a empreses de serveis, s’aplicaran noves fórmules per atraure clients, per la qual cosa necessitarem professionals capaços d’acceptar aquest repte i de moure’s en entorns canviants.\nMarc Serruya, de 54 anys, és llicenciat en Ciències Econòmiques i Empresarials per la Universitat de Barcelona i Màster per ESADE. La seva carrera professional està molt lligada al món del motor, sector en què va iniciar la seva trajectòria el 1988. Amb la seva incorporació a Honda Automóviles España el 1990, la carrera de Marc Serruya ha estat principalment vinculada a l'àrea comercial de la companyia, primer com a director de vendes i més tard com a director comercial. L'any 1999 va ser nomenat director general i el 2007 va assumir el lloc de vicepresident. Des d'abril de 2010 és president d'Honda Motor Europe Espanya, i actualment també d'Honda Motor Europe Portugal.


Prenen força les accions contra el Pla Especial de la ZAL per diversos fronts\nInicio En Valencià Prenen força les accions contra el Pla Especial de la ZAL per...\nPrenen força les accions contra el Pla Especial de la ZAL per diversos fronts\nEl passat dimecres dia 20, la plataforma Horta és Futur, NO a la ZAL va presentar un recurs contenciós davant el Tribunal Superior de Justícia de la Comunitat Valenciana (TSJCV) contra el decret del Consell que aprovava el Pla Especial per a impulsar la Zona d’Activitats Logístiques (ZAL) en la pedania de La Punta de la ciutat de València. I ho va fer per entendre que contravé les determinacions que la llei urbanística valenciana i el mateix pla de l’Horta (PATH) imposen.\nAmb el hashtag #ZALaltribunal la plataforma pretén replegar a través de la plataforma de micromecenatge goteo.org un mínim de 9.600€ que és la quantitat en què es pressuposten inicialment les despeses judicials. És una quantitat de diners relativament alta per a les associacions que la impulsen, però assumible. No obstant, la plataforma ha decidit compartir amb la societat la possibilitat d’implicar-se en la lluita per una ciutat i una horta millors i per això obre aquest procés de crowdfunding: perquè qualsevol persona anònima hi pot col·laborar però també interessar-se i informar-se de què està passant allà on viu.\nAra, tal com ja es va anunciar en el moment de la presentació del recurs contenciós, la plataforma presenta una iniciativa de micromecenatge per a permetre que tota aquella persona compromesa amb la seua ciutat, el seu territori, la seua horta o el futur dels seus fills puga contribuir a pagar les despeses del procediment judicial.\nAls anys 70 molta gent va lluitar per aconseguir un riu verd i un Saler sense urbanitzar, que ara són el orgull d’aquesta ciutat i constitueixen uns espais imprescindibles per a l’habitabilitat de la comarca. Ara, 40 anys després, sobren els motius per acabar bé la història i unir aquells dos espais (Saler i Túria) amb un corredor verd que permeta no sols la seua connexió sinó que dote de qualitat agrícola, paisatgística i social a la ciutat, i ben especialment al sud de la comarca que ha sigut la més castigada per les infraestructures de transport i industrials.\nDavant la ceguesa, la manca de visió i l’obstinació del govern del Botànic per continuar amb un projecte del PP, que ja era qüestionat socialment i pel veïnat de la zona i que va ser executat amb greu vulneració dels drets humans de les persones expropiades, l’única esperança que ens queda és que la justícia torne a anul·lar el pla i puguem projectar un futur verd per a la nostra ciutat i la nostra horta.\nMarfull i Acció Ecologista Agró penjen una pancarta a la grúa més antiga del Port\nEste dissabte a migdia hem tingut notícia del desplegament d’una pancarta de grans dimensions des de la part més alta de la grua més antiga del port, ubicada a la Marina de València. Aquesta acció ha sigut reivindicada pel col·lectiu Marfull d’Acció Ecologista-Agró.\nAquesta espectacular acció dóna visibilitat a les inquietuds de la ciutadania preocupada per la pèrdua d’espais naturals, d’Horta i en general d’espais verds i singularment la demanda social per aturar un projecte del PP vàries vegades anul·lat pels tribunals, clarament perjudicial per als interessos de la ciutat i que incomprensiblement els governs del ‘canvi’ han tornat a reprendre sense canviar ni un metre del seu planejament.\nLa plataforma Horta és futur, NO a la ZAL agraeix i es solidaritza amb els activistes que han desplegat la pancarta. Una iniciativa que ajuda a que la majoria social entenga el perjudici que aquest projecte representa per als seus interessos i els dels seus fills i filles. Una majoria social que ha de fer reflexionar els partits que estan al govern perquè comencen a fer accions decidides per a aturar el Pla de la ZAL i repensar amb participació de la ciutadania un futur verd per a la partida de La Punta.\nLa plataforma Horta és futur NO a la ZAL reitera la sort i l’oportunitat que té una ciutat com València de tindre un parc natural a menys de 4 km d’una zona de ‘nova centralitat’ com la Marina de València que diversos candidats posen com a exemple de ‘node d’innovació i talent’ i a 2,5 km de pobles com Natzaret, llargament castigats per l’expansió del port. Per això no és comprensible l’aberració que suposa ubicar un polígon industrial just entre la ciutat i el PN de l’Albufera. Polígon que podria ser ubicat en qualsevol altre lloc amb menys valor ambiental per als habitants de la comarca, en ser l’únic lloc possible per on connectar en verd les dues grans conquestes dels 70: el Saler desurbanitzat i el riu verd.\nAcció coincident amb la campanya #ZALaltribunal\nEl desplegament de la pancarta gegant que demana la paralització de la ZAL coincideix amb el llançament de la campanya de micromecenatge en el portal goteo.org per part de la plataforma Horta és Futur, NO a la ZAL que està tenint una magnífica acollida atés que en menys de 24h ja s’han replegat quasi 2.000€ i que demostra l’interés i suport ciutadà a les demandes de la plataforma.\nLa campanya s’està viralitzant amb el hashtag #ZALaltribunal i pretén arribar al l’objectiu de més de 9.600€ en els 38 dies restants. Les perspectives són bones perquè en 24 hores està previst superar el 20% de l’objectiu marcat.\nHorta es Futur\nNO a la ZAL\nArtículo anteriorCerca de 320 comisiones de Valencia, Burjassot y Mislata se suman al reto de Ecovidrio de reciclar en Fallas\nArtículo siguienteDetienen en Valencia a un hombre que se hizo pasar por revisor de gas y se apoderó de 200 euros


HELLO OLIVA!! - Xúquer Centre Educatiu\nDate 5 febrer, 2019\nDilluns, 4 de febrer, per fi, part de l’alumnat de Xúquer Centre Educatiu, amb dos membres de l’equip docent van arribar a l’hotel Plhaya Oliva on, com els últims 5 anys, realitzem una activitat d’Immersió Lingüística en Anglés.\nDes de dilluns i fins divendres gaudirem d’aquesta setmana, amb Role Plays, Story Tellings, tallers científics, activitats a la platja,Talent Shows, ioga, una gran festa reservada per a l’última nit, una gran sorpresa i, per a l’últim dia, un viatge en barca per la mar.\nQuè més podem demanar? I, si a més, afegim el gran grup de monitors que ens acompanya, un menú molt bo i una bona colla d’amics, l’experiència es converteix en una fórmula immillorable per aprendre anglés.\nLa immersió lingüística és una forta aposta del Centre per a fer el primer pas cap a la internacionalització. Volem preparar el nostre alumnat a nivell lingüístic en llengua estrangera que els ajude a aconseguir una consciència global i oberta al món.\nDes de Xúquer Centre Educatiu apostem per un aprenentatge actiu, on el focus d’aprenentatge siga la bona elecció de temes d’interés per al nostre alumnat, el currículum i, sens dubte, la diversió.\nTag:alumnat xuquer centre educatiu, aprendre anglés, aprenentatge actiu, hotel playa oliva, immersió lingüística


Fe pública: Autorització oficial per la qual alguns funcionaris avalen l'autenticitat d'un document i la veracitat del seu contingut.\nFedatari públic: És la persona habilitada legalment per a donar fe i autenticar fets, actes o negocis jurídics. Així serien fedataris públics els notaris, els registradors, el secretari judicial.\nFet imposable: Acte que obliga a pagar un impost.\nFiador: És el qual garanteix el compliment d'una obligació d'un altre.\nFiança: Quantitat equivalent a un mes de lloguer que el llogater paga al propietari com a garantia. Equival a un mes de renda en els casos de primer habitatge (a dos en altres casos) i es diposita on designi la comunitat autònoma. Es retorna quan finalitza el contracte de lloguer si el llogater deixa l'habitatge en les mateixes condicions amb què el va trobar. A més de la fiança, el propietari pot demanar una altra garantia, com per exemple l'aval.\nFiança (en el contracte d'arrendament): Quantitat de diners que l'arrendatari lliura a l'arrendador per a garantir el compliment de les seves obligacions i que ha de ser retornada a la finalització del contracte. En els arrendaments urbans, la llei fixa unes fiances mínimes que han de romandre dipositades en la Càmera de la Propietat Urbana, sense perjudici que les parts puguin pactar convencionalment fiances més altes o altre tipus de garanties.\nFiança (en el contracte de compravenda): Se sol denominar així a la quantitat que es lliura a compte del preu per a reservar el dret de compra d'un immoble. És pactable que, a més de senyal (pagament a compte) s'estableixi amb caràcter d'arres. Això implica, segons regulació legal, que si la venda no se celebra per culpa del comprador, aquest perdrà la quantitat lliurada. Per contra, si la no celebració de la compravenda es deu al venedor, aquest haurà de retornar al comprador aquesta quantitat per duplicat.\nFinanciació: Quantitat de diners prestada i que acostuma a oscil·lar entre el 70 i el 80% del valor total de la casa que es compra.\nFinca: Terme que designa en el Registre de la Propietat un habitatge. Cada habitatge es diu que és una "finca registral".\nFinca rústica/urbana: És una qualificació de caràcter administratiu que s'atorga a les finques, dependent de la qualificació urbanística que hagi estat atorgada per l'administració al sòl sobre el qual s'assenten.\nFullet informatiu: L’Ordre Ministerial de 5/5/94 sobre la transparència dels préstecs hipotecaris i la Circular 5/94 del Banc d’Espanya que la desenvolupa, estableix que les Entitats de Crèdit tindran a la disposició dels seus clients fullets informatius que incloguin amb caràcter orientatiu les característiques financeres i d’altra índole dels préstecs hipotecaris destinats a l’adquisició d’un habitatge.\nSource URL: https://www.barcelonesjove.net/area/habitatge/recursos/diccionari-de-lhabitatge/f


Pàgina d'inici › POSTGUERRA\nRevistes culturals i de partits, conferències, commemoracions, edicions de llibres, etc. , serviren d’elements aglutinadors dels catalans de la diàspora i de substitutiu de les activitats que no es podien dur a terme a la península.\nA més, les divergències polítiques, que, en un primer moment, havien estat bandejades a favor d’uns principis ètics com a conseqüència d’una pèrdua compartida, s’accentuaren perquè, lògicament, els exiliats tingueren la necessitat de reagrupar-se sota les seves banderes polítiques inicials. En definitiva: la diàspora, que havia estat motivada per unes qüestions polítiques i vindicatives, es convertí, amb el temps, en una immigració i d’aquí que, a partir dels anys cinquanta, la literatura catalana d’exili sigui, bàsicament, testimonial.\nLa quotidianitat lingüística durant el franquisme\nEl franquisme va imposar una política lingüística que tenia com a objectiu fer desaparèixer el català. L’intent va topar amb la tossuderia de bona part de la població catalana -de l’autòctona però també de la vinguda de fora-, que va trobar en la llengua un símbol de resistència contra el règim.\nAcabada la Segona Guerra Mundial, amplis sectors de la societat civil catalana esperaven que la derrota dels règims feixistes a Europa tindria repercussió sobre la incipient dictadura que encapçalava el general Franco. Els aires de llibertat, però, no van arribar, i va ser d’aquesta manera com el franquisme va consolidar una dura repressió contra el catalanisme i, més concretament, contra la llengua catalana. La vulneració dels drets humans més elementals contra les persones que defensaven la cultura del país es veia acompanyada per l’anorreament de la llengua en els àmbits públics de la societat fins a recloure-la als nuclis familiars.\nD’aquesta manera, les llars es van convertir en el gran baluard de la llengua, atès que al Principat, a pesar de totes les dificultats, el català va continuar transmetent-se de pares a fills. A través d’una estratègia conscient i premeditada, les escasses ocasions en què el règim autoritzava l’ús del català sempre eren actes d’un cert caire folklòric, lluny d’expressions més cultes i erudites. A més, les autoritats feien esforços ingents per retornar el català a les normes prefabrianes, amb la voluntat de potenciar les diferències dialectals i soscavar, d’aquesta manera, la unitat lingüística.\nLa prohibició de l’ús del català i el procés de minorització que se’n va derivar també van tenirconseqüències en les pautes de compor tament lingüístic de la població. El règim no va aconseguir alterar les pràctiques lingüístiques entre els catalanoparlants, que eren bàsicament en català, però en canvi es va establir com la norma ‘correcta’ de conversa el fet que un catalanoparlant es passés indefectiblement al castellà quan interactuava amb un al·lòfon, amb independència de quina fos la condició social de l’interlocutor o el temps viscut a Catalunya. De fet, encara avui dia la norma de convergència al castellà és la que explica la majoria de converses entre una persona de llengua inicial catalana amb una que no el tingui. Per consolidar aquesta pauta de capteniment lingüístic va ser necessari estendre el coneixement del castellà entre una població que a la dècada dels quaranta tenia amplis sectors amb una competència nul·la o molt feble d’aquesta llengua. Des d’aquest punt de vista, cal remarcar la importància de la televisió i l’escola, dos agents de primera magnitud que van treballar a favor de la castellanització del país durant dècades en un règim de monopoli absolut. Els efectes de l’escolarització exclusivament en castellà encara ara són plenament visibles: més d’un 65% de la població catalana declara que no sap escriure en aquesta llengua.\nEl bandejament del català de l’esfera pública responia a la concepció que l’estat tenia de la cultura i llengua catalanes, és a dir, vehicles d’expressió d’una realitat nacional diferent de la castellana. Només l’activisme dels nuclis culturals i nacionals més actius, conjuntament amb una molt tímida obertura del règim franquista per trencar l’aïllament de l’estat en el panorama internacional, van permetre trobar\nescletxes per assentar els fonaments d’un primer reviscolament de la cultura catalana que es va consolidar a mesura que transcorrien els anys. Especialment rellevant per al futur lingüístic del país va ser el debat protagonitzat per Òmnium Cultural (1960) –a través de la Delegació de l’Ensenyament del Català– i l’Escola de Mestres Rosa Sensat (1965), que tot i defensar models teòrics diferents, van establir les bases del que posteriorment esdevindria el model d’ensenyament de Catalunya: tothom haurà de conèixer el català i el castellà al final de l’etapa d’educació obligatòria i en cap cas hi haurà separació de línies escolars en funció de la llengua de l’alumnat.\nA partir del 1960, Espanya viu un moment econòmicament àlgid que es concreta, entre altres factors, amb el boom turístic de la costa mediterrània –tot i que amb greus conseqüències urbanístiques per a tota aquesta regió– i el desenvolupament del sector industrial. La implantació de noves mesures econòmiques, però, no corregeix el desequilibri existent entre els diferents territoris de l’estat i això dóna lloc, finalment, al desplaçament fins a Catalunya –especialment a Barcelona i les àrees industrials de l’entorn– de més d’1,5 milions de persones, des dels anys cinquanta fins a la crisi econòmica del període 1974-1977, moment en què s’atura el procés immigratori. La conseqüència directa d’aquest fenomen és que, a principi de la dècada dels setanta, prop del 40% dels habitants de Catalunya havien nascut fora del Principat –amb els andalusos ocupant el primer lloc del rànquing i, a molta distància, els extremenys en segona posició– i que el seu coneixement de català, tant receptiu com productiu, era molt i molt baix.\nAquesta arribada modifica profundament i de manera irreversible l’escenari sociolingüístic, sobretot si es té en compte que la variable geogràfica és la que permet explicar millor els capteniments lingüístics de les persones, conjuntament amb quina és la llengua que parlen a casa des de petits. Això a la pràctica va comportar que el milió i mig d’immigrants s’incorporessin a la societat catalana amb l’únic vehicle de comunicació que tenien a l’abast, el castellà, i alhora que el català perdés a Catalunya la majoria demolingüística de què havia gaudit fins aleshores. La primera gran enquesta de què disposem, realitzada el 1975 a la província de Barcelona, ja reflectia la situació de precarietat de la llengua en aquells moments: l’habilitat més estesa del català, la comprensió, que des de fa molts anys volta el 95%, llavors amb prou feines arribava al 80%, mentre que només el 63% deia que el sabia parlar i un exigu 15% que el sabia escriure.\nAmb tot, cal apuntar que ja llavors el català va tenir capacitat d’atracció entre bona part dels nouvinguts, que no només el van aprendre, sinó que el van incorporar com a llengua familiar, especialment amb els fills de parelles lingüísticament mixtes. Aquest fet contrasta amb altres territoris catalanoparlants, com ara la Catalunya del Nord, l’Alguer, Alacant o València, on es va produir la interrupció intergeneracional de la llengua.


Past.penitenciària | Bisbat de Lleida\nLa presó de Ponent celebra la Festivitat de la Mercè\nLa Pastoral Penitenciària del Bisbat de Lleida i Obra Mercedària en conjunt amb el Centre Penitenciari Ponent, van organitzar la setmana passada activitats per commemorar la Festivitat de la Mercè, patrona dels privats de llibertat.\nCampanya de Nadal de la Delegació de Pastoral Penitenciària\nLa Delegació de Pastoral Penitenciària engega una campanya nadalenca per posar en funcionament la casa d'acollida 'Pare Jofre', donar beques a famílies de presos i ajudes econòmiques a interns sense recursos.\nEl Centre Penitenciari Ponent celebra el Jubileu dels Presos\nEl Centre Penitenciari Ponent celebrarà aquest cap de setmana el Jubileu del Pres en el marc de l’Any de la Misericòrdia. La Delegació Diocesana de Pastoral Penitenciària de la nostra diòcesi ha organitzat una missa i una taula rodona per commemorar aquesta data i demana que tinguem present en les nostres pregàries les persones que estan privades de llibertat.\nL’Acadèmia Mariana acull dissabte la Jornada Diocesana de Pastoral Penitenciària\nL’Acadèmia Mariana acollirà aquest dissabte 6 de maig al matí la 18ª Jornada Diocesana de Pastoral Penitenciària amb el títol “La dignitat de la persona i la justícia restaurativa”.\nUn centenar de persones celebren el Jubileu al Centre Penitenciari Ponent\nEls dies 5 i 6 de novembre a la Presó Ponent de Lleida es va dur a terme la celebració del Jubileu del Pres entorn de l'any Jubilar de la Misericòrdia amb una eucaristia, la benedicció de la Porta Santa a la presó i un debat.\nSopar solidari pels projectes destinats als interns del Centre Penitenciari de Ponent\nEl pati de la parròquia de la Mercè de Lleida acollirà el proper 18 de juny el 5è sopar solidari amb l’objectiu de recaptar fons pels projectes destinats als interns del Centre Penitenciari de Ponent.


El Govern català distribuirà mascaretes a la ciutadania — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El Govern català distribuirà mascaretes a la ciutadania\nEl Govern català distribuirà mascaretes a la ciutadania\nEs podran recollir a les farmàcies amb la targeta sanitària. Les primeres 100.000, dels 14 milions que se n'ha adquirit, estaran disponibles dimarts i es prioritzarà l'entrega als qui hagin de tornar a la feina. L'Ajuntament de la Seu i la Generalitat lamenten l'anunci d'aixecament parcial del confinament per part del govern espanyol\nEl Govern català ha comprat 14 milions de mascaretes que els ciutadans podran anar a recollir a les farmàcies a partir d'aquest dimarts vinent, dia 14, quan arribaran les 100.000 primeres.\nAixí ho ha explicat la consellera de la presidència i portaveu del Govern, Meritxell Budó, que tanmateix ha lamentat novament la decisió definitiva de l'executiu espanyol d'aixecar el confinament total, perquè això, recorda, "provocarà que prop d'un milió de treballadors catalans hagin de desplaçar-se dimarts per anar a la feina". Budó ha recordat que "el virus té dos aliats, les presses i la imprudència", i ha demanat que dimarts "prioritzin la recollida de les mascaretes les persones que hagin de tornar a la feina i que no en tinguin", i que la resta de la població s'esperi als dies següents, per tal que "les primeres 100.000 mascaretes siguin pels que, tant sí com no, han d'anar a partir de dimarts a treballar".\nA aquest repartiment de mascaretes també s'hi ha referit aquest dijous, al programa de RàdioSeu 'Fil Directe', l'alcalde de la Seu i president de la Fundació Sant Hospital, Jordi Fàbrega. Tot responent als molts dubtes plantejats els darrers dies sobre la necessitat de fer servir aquest element de protecció, Fàbrega ha matisat que "hi ha mascaretes de diferents tipus i algunes protegeixen més que d'altres", però ha subratllat que "totes fan un cert grau de protecció" i que les elaborades de manera casolana, com les que ha fet un equip de voluntaris i voluntàries a la Seu, són perfectament útils en la situació actual.\nLes mascaretes casolanes també tenen una "alta efectivitat"\nEl batlle urgellenc ha recordat que, en la situació actual d'escassetat de material, les mascaretes amb filtre -que garanteixen una major protecció a qui la porta per evitar ser contagiat- estan destinades de manera preferent al personal sanitari. Per això, davant la dificultat per aconseguir-ne d'aquest tipus, ha remarcat que "les mascaretes casolanes també tenen un grau de protecció molt important". Per això, aconsella que les faci servir "tothom qui surti al carrer" perquè "d'aquesta manera tot el que ens surt de la boca o el nas es quedarà amb nosaltres i no es transmetrà a d'altres persones". Fàbrega ho resumeix tot dient que és una manera de "no donar cames al virus, perquè així no anirà d'una persona a una altra, i minimitzem molt el risc".\nEn xifres concretes, Jordi Fàbrega ha quantificat que una mascareta quirúrgica té una efectivitat de fins al 95%, però que les casolanes arriben a entre el 75% i el 85%, que també és "molt alta". També pot ser útil un protector de coll (conegut popularment com a buff), tot i que amb aquest element l'eficàcia és d'entre el 55% i el 65%. Fàbrega conclou que "més val portar això que res". També es recomana l'ús de guants. Alhora, es recorda que dur mascareta i guants no eximeix de la necessitat de mantenir la distància entre persones -preferentment de 2 metres- i de rentar aquests elements cada vegada que es torna a casa. En aquest sentit, des del Sant Hospital destaquen que, respecte de les quirúrguiques, les mascaretes casolanes tenen l'avantatge que es poden rentar tants cops com calgui. I, en tot cas, l'alcalde de la Seu hi afegeix que la millor manera d'evitar contagis segueix sent quedar-se a casa.\n"Preocupació important" pel retorn als llocs de treball\nD'altra banda, el batlle urgellenc ha lamentat la previsió que aquesta setmana vinent molts treballadors hagin de tornar al seu lloc de treball. Jordi Fàbrega ha explicat que als hospitals aquesta situació els "preocupa de manera molt important" perquè "aquestes xifres controlades dels darrers dies són fruit del confinament, i si ara es deixa que molts treballadors tornin (es calcula que a Catalunya aquest dimarts sortiran a treballar 1.500.000 treballadors), hi ha un risc bastant elevat que hi hagi una segona onada de contagis", especialment a les principals zones urbanes. Fàbrega creu que "és una decisió equivocada" i que "caldria esperar uns dies més i escoltar els experts, que diuen que ara no és el moment". Per això, fa una crida als treballadors de la Seu i la comarca perquè, si aquest dimarts vinent han d'anar a treballar, extremin les mesures de protecció.\nSobre aquesta qüestió, en la roda de premsa diària del Govern, Meritxell Budó ha reiterat que "un desconfinament mal planificat pot portar un rebrot de contagis" i alerta que, si això acabés passant, obligaria a fer "un segon confinament molt més llarg i greu". La portaveu del Govern ha recordat que els epidemiòlegs demanen mantenir el confinament total i ha assenyalat que l'OMS també ha exigit "no relaxar-se". Budó hi ha afegit que de moment des de la Generalitat "desconeixen" quin pla té el govern espanyol pel desconfinament "més enllà de dir que a partir de la setmana que ve haurem de tornar a treballar, i això no pot ser".\nPer tot plegat, el Govern ha demanat a les empreses catalanes que "en la mesura del possible, permetin teletreballar a tots els empleats que ho puguin fer, i que també siguin flexibles amb els horaris d'entrada per evitar aglomeracions en les hores punta al transport públic".\nJordi Fàbrega parla sobre l'ús de les mascaretes, al programa 'Fil directe' de RàdioSeu\nRoda de premsa de la consellera Meritxell Budó (@govern)


EL CENTRE-CAMPISTA XISCO ROIG (Espanya), FITXA PER LA U.E.LLORET | Sports de ca Nostra\nEL CENTRE-CAMPISTA XISCO ROIG (Espanya), FITXA PER LA U.E.LLORET\nEscrito por lorenzo el 30/06/14 • En la Categoría Fútbol Regional,General\nEl mig-centre Xisco Roig López, es converteix en el tercer reforç oficial del nostre equip per la propera temporada. Aquest jugador de 23 anys va començar al futbol base del Espanya de Llucmajor, per després donar el bot al RCD.Mallorca, on va estar durant cinc temporades, fins fitxar de nou pel Espanya a juvenil autonòmica. També ha defensat els colors del Algaida a 2 ª Regional i aquesta darrera temporada ho ha fet en el Espanya de Llucmajor de Preferent. El seu joc destaca per la seva contundència i força en el tall, excel•lent en les pilotes per alt i també per la seva facilitat en la sortida de pilota. Donam la benvinguda a aquest brau jugador i li desitgem molta sort en la seva nova etapa


Serveis financers | iesMed\nInstruments de fons propis o quasi fons propis\nL’accés a fons propis constitueix una de les prioritats de l’economia social i solidària en l’àmbit financer. Des de iesMed hi participem canalitzant fons i aportant know how a instruments especialitzats en l’economia social i solidària, i també treballant en la construcció de nous instruments i en la rèplica d’aquells que ja s’han demostrat eficaços. A l’àrea mediterrània existeixen instruments, d’èxit contrastat, replicables en altres territoris per a cobrir necessitats similars. A iesMed facilitem aquestes rèpliques.\nTeniu un projecte viable però insuficientment capitalitzat?\nVoleu afrontar un procés de creixement o internacionalització però necessiteu reforçar la vostra capacitat d’inversió?\nSou un organisme públic local i teniu interès a constituir o a participar en algun instrument per capitalitzar empreses socials a nivell local?\nTens capacitat i voluntat d’invertir en projectes que generin un impacte social?\nEn un entorn de risc i incertesa com l’actual, disposar de les garanties necessàries pot suposar la diferència entre obtenir o no obtenir finançament.\nA iesMed fem d’intermediaris amb societats de garantia recíproca per a l’obtenció d’avals que permetin millorar la situació de risc de l’entitat social davant el finançador.\nPer altra banda, les administracions públiques i determinats clients privats reclamen als seus proveïdors garanties tècniques sobre la bona execució dels contractes. A iesMed intercedim amb societats de garantia recíproca per a l’obtenció d’avals tècnics que eviten haver de dipositar aquesta fiança en metàl·lic.\nConeixes les eines d’aval o garantia a l’abast de les empreses socials?\nNecessites que t’ajudem a plantejar les alternatives que t’ofereixen els avals en les teves necessitats de finançament?\nNecessites avals tècnics però no vols immobilitzar una part important de la teva tresoreria?\nGestionem Eurecos, un instrument immobiliari dissenyat des de l’economia social per a resoldre les necessitats d’inversió immobiliària de l’economia social. La gestió dels actius immobiliaris obre múltiples possibilitats a aquelles empreses socials que en tinguin a disposició. Eurecos és un instrument atractiu per a inversors que vulguin obtenir una rendibilitat a llarg termini, basada en una gestió no especulativa.\nCom podem fer front a les nostres necessitats d’inversió immobiliària si les entitats financeres no ens donen finançament?\nEls nostres plans de creixement ens van dur a invertir en un local que ara ens suposa una càrrega excessiva en el compte d’explotació i tensions de tresoreria.\nNecessitem ampliar els nostres equipaments de serveis per a persones de col·lectius amb especial necessitat, però ja no podem comptar amb finançament públic.\nExemples: Construcció i gestió de centres concertats de formació\nFinançament d’inversions i circulant\nLa complexitat creixent en l’accés al finançament també ha afectat l’economia social. A iesMed tractem de reforçar la capacitat financera de les empreses socials diversificant les seves fonts de finançament.\nOferim opcions de finançament d’operacions d’inversió a mig i llarg termini. Oferim alternatives al finançament actual del circulant, especialment facilitant el cobrament d’administracions públiques o grans comptes.\nTens algun projecte d’inversió i necessites finançament bancari?\nT’han tancat una línia de descompte?\nNo et renoven o et retallen les pòlisses de crèdit?\nGestió de societats o fons d’inversió\nEls nostres socis tenen experiència en el disseny, constitució i gestió d’instruments orientats a resoldre les necessitats financeres de l’economia social. A iesMed dissenyem solucions a mida generant els equips d’experts i inversors necessaris per crear i gestionar societats i fons d’inversió, orientats a facilitar l’accés a recursos per part de les empreses socials.\nVols impulsar alguna eina per afavorir les condicions d’accés al finançament de les empreses socials, però no saps com fer-ho?\nNecessites orientació sobre com gestionar les teves inversions d’una forma solidària i transparent?\nExemples: Gestió d’una societat d’inversió immobiliària (Eurecos).\nLa bona gestió dels actius immobiliaris pot convertir-se en una de les claus d’una bona estructura de finançament.\nA iesMed oferim una gestió professional del patrimoni immobiliari d’entitats o empreses socials.\nT’agradaria centrar tots els teus esforços en el desenvolupament de la teva activitat i oblidar-te de la gestió immobiliària que comporta el teu patrimoni?\nCreus que algú pot aportar un major valor afegit a la gestió immobiliària de la teva entitat?


Aquest dijous, gran simulacre al Millars amb 20 vint morts i 30 ferits\nEn la maniobra participaran mitjans de Burriana, Vila-real i Almassora, tant aeris com terrestres, drons i més de 70 militars\nLa Generalitat Valenciana realitza este dijous un simulacre d'emergència a Almassora amb més de 500 efectius. L'Agència Valenciana de Seguretat i Resposta a les Emergències ha triat els voltants del riu Millars com a escenari d'aquesta hipotètica catàstrofe que recrearà un accident amb 20 morts i 30 ferits. En la maniobra participaran mitjans aeris i terrestres, drons i més de 70 militars, entre la resta de forces i cossos de seguretat.\nL'alcaldessa d'Almassora, Merche Galí, ha presidit aquest matí la trobada amb els responsables i portaveus de totes les entitats que estaran presents en el qual han anomenat el ‘Gran simulacre 2019’, que l'any passat es va celebrar a Torrevieja. Cadascun dels representants de les diferents unitats ha explicat el seu pla d'actuació en aquesta maniobra que mantindrà en alerta a la localitat per una suposada explosió al costat del Millars.\nEntre les novetats d'aquesta edició figura el vol de drons en l'espai aeri més pròxim al riu, així com la participació del Centre d'atenció a familiars perquè un grup de psicòlegs, en col·laboració amb Creu Roja i els equips de Psicoemergències de la Comunitat Valenciana, atenguen les suposades famílies dels morts. L'organització ha agraït també la participació de l'alumnat de l'Escola d'Infermeria, que exerciran de figurants durant el simulacre.\nEl Consorci Provincial de Bombers, la Guàrdia Civil, l'Exèrcit, la Unitat Militar d'Emergències, la Policia de la Generalitat Valenciana, la Conselleria de Sanitat, la planta depuradora d'Almassora, el Consorci del Millars, la Confederació Hidrogràfica del Xúquer i la Policia Local de Borriana, Vila-real i Almassora, entre altres entitats, participaran en aquesta pràctica cronometrada al minut per a garantir la màxima efectivitat davant un accident real.\nL'alcaldessa ha recordat que aquest simulacre permetrà reforçar els protocols de seguretat, igual que va ocórrer amb la maniobra realitzada per un suposat accident en el polígon del Serrallo. De fet, Almassora activarà el seu Centre de Coordinació Operativa d'àmbit local (Cecopal) i situarà el Lloc de Comandament Avançat dins del seu terme municipal per a actuar com a intermediari de les diferents unitats.


Fundació per a l'Anàlisi i els Estudis Socials - Viquipèdia, l'enciclopèdia lliure\n(S'ha redirigit des de: Fundación para el Análisis y los Estudios Sociales)\nLa Fundació per a l'Anàlisi i els Estudis Socials (en castellà, Fundación para el Análisis y los Estudios Sociales), més coneguda pel seu acrònim FAES, és una fundació privada espanyola sense ànim de lucre que treballa a l'àmbit de les idees i les propostes polítiques, fins al 2017 vinculada al Partit Popular (PP), i el principal objectiu de la qual és ajudar al debat de les idees, la formació política i desenvolupar els principis ideològics que fonamenten la dreta política. Informalment se la coneix com el laboratori d'idees del PP.\n(es) Fundación para el Análisis y los Estudios Sociales\ncarrer de María de Molina, Espanya\nJosé María Aznar i Daniel Sirera en una reunió de l'Institut Catalunya Futur, filial catalana de FAES, el 17 de desembre del 2007.\nTé la seu a Madrid. El seu president és José María Aznar i la seva vicepresidenta María Dolores de Cospedal, figurant entre els seus vocals la plana major dels dirigents del partit, a més d'empresaris afins a aquesta ideologia; entre els seus "patrons" hi ha exministres del govern d'Espanya com Manuel Fraga Iribarne o Miguel Boyer, exministre socialista. Té una filial a Catalunya denominada Institut Catalunya Futur.\nCompta amb un pressupost anual d'uns 5 milions d'euros. Periòdicament atorga el premi FAES de la llibertat a una personalitat o institució concreta.\nEs constituí a Madrid l'11 de novembre del 2002. Per la seva creació s'integraren cinc anteriors fundacions vinculades al Partit Popular:\nPopular Iberoamericana de Análisis y Estudios Sociales (antiga FAES)\nAquest mateix reajustament d'organitzacions afins al PP afectà també la Fundación Humanismo y Democracia, que d'aquesta forma passà a gestionar les tasques de cooperació i desenvolupament assignades a algunes de les anteriors fundacions.\nFAES es defineix a si mateixa com una organització liberal conservadora. El seu objectiu, segons exposen a la seva pàgina oficial, és «l'enfortiment dels valors de la llibertat, la democràcia i l'humanisme occidental; creant, promovent i difonent idees basades en la llibertat política, intel·lectual i econòmica. Afirmen també que les idees que desenvolupen pretenen oferir alternatives polítiques i de pensament diferents a les del socialisme, i que puguin ser assumides pels líders polítics per ser transformades en programes d'acció política». També, l'organització s'ha mostrat en general partidària de les polítiques neoconservadores dutes a terme per l'Administració Bush recolzant les seves intervencions internacionals. Tot i que sense vincles formals, solen coincidir en els seus plantejaments amb altres organitzacions i medis liberals, conservadors i neoconservadors espanyols com el Grupo de Estudios Estratégicos (GEES), Libertad Digital o la COPE.\nSegons els seus crítics, FAES no seria més que un instrument del projecte polític d'Aznar en forma de laboratori d'idees, amb la funció de marcar les pautes d'actuació i l'agenda política del Partit Popular, dels seus principals líders i, en definitiva, de gran part de la dreta espanyola, amb un ultranacionalisme espanyol especialment agressiu i amb certes pulsions d'extrema dreta neofranquista o neofalangista. De la mateixa forma l'objectiu seria també procurar un alineament el més proper possible al neoconservadorisme estatunidenc.\nEl 3 d'octubre de 2016, la FAES va anunciar que es desvinculava del PP, fet que es dugué a la pràctica l'1 de gener de 2017. Alguns analistes han interpretat el fet com a maniobra d'Aznar adreçada a traslladar cap a Ciudadanos tot el suport polític, econòmic i mediàtic fins llavors ofert per la dreta social al PP.\nEl grup parlamentari socialista, aleshores a l'oposició, realitzà una pregunta escrita al Senat espanyol sobre les quantitats i fons rebuts per FAES procedents del govern espanyol entre l'any 2001 i la fi del primer trimestre del 2004, data en què el Partit Popular abandonà el govern. La quantitat percebuda des del juny del 2001 a l'octubre del 2003 ascendí a 7.607.966,67 euros degudament acreditats per escrit al Boletín Oficial de les Cortes Generales (BOCG) del 24 de juny del 2005.\nEl 2007 FAES es convertí en la fundació de caràcter polític que més ajuda rebé del Govern d'Espanya, amb un total d'aproximadament tres milions d'euros.\nS'estima que gran part del seu finançament és d'origen privat (donacions de particulars). El 2005 es calculà que representaven prop del 40% del seu pressupost.\n↑ Aznar inclou l'exministre socialista Boyer a la FAES, considerada el laboratori d'idees del PP. CCMA, 9/11/2006.\n↑ Qué és FAES, a la pàgina web oficial de FAES.\n↑ 3,0 3,1 3,2 «Aznar, máquina de hacer euros», de Miguel Ángel de Lucas, a Diagonal, 28 de novembre del 2007.\n↑ BOCG del 24 de juny del 2005\nPàgina oficial de la FAES (castellà) (anglès)\nAvui.cat - Juan Carlos I, premi FAES de la llibertat 2009\nObtingut de «https://ca.wikipedia.org/w/index.php?title=Fundació_per_a_l%27Anàlisi_i_els_Estudis_Socials&oldid=21735236»\nDarrera modificació: 17 ago 2019 a les 21:00


Medi Ambient vol connectar els espais naturals perquè no siguin illes enmig del ciment\nL'any 2004 es van batre tots els rècords de construcció d'habitatges a les comarques de Barcelona, un exemple de l'enorme pressió urbana que provoca la desaparició d'espais naturals. Ara, el govern català vol posar límits a aquesta expansió. Ho farà amb un pla per preservar els connectors biològics i evitar que els espais naturals es converteixin en illes encerclades per ciutats i carreteres. Aquest pla, que també pretén rescatar zones degradades i frenar la dispersió urbana, prioritzarà una de les zones més crítiques, el Vallès.\nEl Vallès serà prioritari\n20/02/2005 - 00.00 Actualitzat 20/02/2005 - 14.30\nLa industrialització i el creixement demogràfic han fet que el Vallès, amb més d'un milió d'habitants, sigui la zona més poblada de Catalunya, després de Barcelona. L'expansió urbanística és imparable, i va ocupant tota la plana, entre la serra de Sant Llorenç i la de Collserola. Hi queden zones de molt valor ambiental, però la construcció de nous barris al voltant de ciutats i pobles, les va encongint.\nEl ric mosaic de terres agrícoles, boscos i espais oberts de la plana del Vallès és vital per assegurar la connexió entre les zones protegides de les serres. Noves urbanitzacions i polígons, les carreteres actuals i les previstes es converteixen en barreres i fragmenten els corredors naturals, com les rieres. L'aïllament provoca un empobriment biològic. A més, si el territori es converteix en un continu urbà, es perden els grans espais que permeten activitats recreatives de tota mena.\nEntitats ambientalistes, municipis i el govern pensen que s'ha d'actuar. El Departament de Medi Ambient elabora un pla de connectors biològics per a tot Catalunya, però ha decidit prioritzar els que s'estudien per a la zona del Vallès.\nAmb tot, els grups ambientalistes creuen que serà difícil conciliar la preservació dels connectors biològics amb les infraestructures previstes i la dinàmica de creixement actual. En aquest sentit, creuen que el Vallès necessita una moratòria abans no es decideixi el futur del territori.\nL'acció, coordinada entre municipis i les altres administracions, seria un primer pas per assegurar la connexió entre els espais naturals, rescatar zones degradades i frenar la dispersió urbana.


Frenkie de Jong, el migcentre del futur (Martí Molina)\n3 min. Barcelona 26/11/2019 18:47\n651x366 Frenkie de Jong sortint de la sala de premsa de la Ciutat Esportiva del Barça / LLUÍS GENÉ / AFP Frenkie de Jong sortint de la sala de premsa de la Ciutat Esportiva del Barça / LLUÍS GENÉ / AFP\nA Frenkie de Jong només li van caldre algunes sessions d’entrenament per deixar meravellat el cos tècnic del Barça. El jove futbolista holandès, una de les apostes de futur del conjunt blaugrana, ha començat amb bon peu el seu pas pel Camp Nou, i amb pocs partits s’ha convertit en titular indiscutible a l’onze de Valverde. Per ara ocupa la posició d’interior, però la idea és que, a mitjà termini, retrocedeixi i jugui de pivot, ocupant el lloc de Sergio Busquets. “En un futur, De Jong jugarà més de migcentre”, advertia Ernesto Valverde.\n“En un futur, De Jong jugarà més de migcentre”\n"Interior o migcentre? Ara mateix la posició no és tan important. Mentre jugui ja m’està bé"


Zizai Garden Bed and Breakfast Wat Prasri Maha Umathewee (Wat Kaek Silom) Taiwan - Ofertes d'hotels amb els MILLORS DESCOMPTES EN LÍNIA\nNo.15, Guomin 2nd Street, Hualien City, Ciutat de Hualien, Wat Prasri Maha Umathewee (Wat Kaek Silom), Taiwan, 97055 - Veure al mapa\nSituat en el cor de Ciutat de Hualien, Zizai Garden Bed and Breakfast és un lloc ideal des d'on descobrir Wat Prasri Maha Umathewee (Wat Kaek Silom). L'hotel no està massa enfora del centre de la ciutat: només a , i normalment només es triga 10 minuts per arribar a l'aeroport. Amb la seva bona localització, l'hotel ofereix fàcil accès a les destinacions obligades de la ciutat.\nEl Zizai Garden Bed and Breakfast, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\n3 habitacions que es distribueixen sobre 2 plantes ofereixen una càlida i plaentera escapada i comoditats modernes com ara televisió de pantalla plana, habitacions per a no fumadors, aire condicionat, aparell de televisió, TV satèl•lit/cable. A més, l'oci que l'hotel ofereix assegurarà que tengui molt a fer durant el dia. Zizai Garden Bed and Breakfast és una elecció inteligents per a viatgers a Wat Prasri Maha Umathewee (Wat Kaek Silom), i ofereix una estada relaxant i sense molèsties.


El bisbe Novell va anar a Estremera a veure Forn però no el van deixar entrar - Regió7 :: El Diari de la Catalunya Central\nEl bisbe Novell va anar a Estremera a veure Forn però no el van deixar entrar\nSegons presons, el permís no s'havia tramitat de forma correcta\nEl bisbe de Solsona, Xavier Novell, es va desplaçar a la presó d'Estremera (Madrid) per mantenir una trobada amb el conseller d'Interior destituït, Joaquim Forn –a petició d'aquest–, però no se li va permetre l'entrada. Així ho assegura el diari El Mundo en una informació que va publicar ahir, en què afirma que des de final de desembre i aquest gener Forn ha demanat a la direcció de la presó que li permetin veure, almenys, tres membres de diòcesis catalanes. Segons haurien confirmat fonts penitenciàries a El Mundo, els noms que Forn ha inclòs en la documentació són els del bisbe de Solsona; l'abat de Montserrat, Josep Maria Soler, i l'arquebisbe de Tarragona, Jaume Pujol. Consultat per Regió7, ahir, el bisbat de Solsona no va voler confirmar ni desmentir la informació.\nSegons El Mundo, de moment només s'ha personat a Estremera el bisbe de Solsona en una data propera al dia de Nadal. No obstant això, els funcionaris de la presó no l'haurien deixat arribar al locutori on es fan les trobades entre visites i presos. Les raons per les quals se li va vetar el pas, segons El Mundo, divergeixen segons que ho expliqui. Fonts properes a l'exconseller apunten que Forn va complir tots els tràmits perquè Institucions Penitenciàries permetés la visita de Novell. És a dir, una petició per escrit dirigida al director de la presó, responsable de decidir si l'autoritza o no. Un extrem que fonts penitenciàries van negar al diari que ahir publicava la informació. Segons aquesta segona versió, Novell es va presentar a la presó sense autorització prèvia.\nAfegeixen que Forn tampoc no va demanar la visita a la direcció del centre, per la qual cosa Novell va haver de marxar sense veure l'exconseller. La situació, segons la notícia, va motivar una queixa del mateix bisbe a la Conferència Episcopal. Arran de la negativa a Novell, Forn hauria tramitat la petició. Fonts penitenciàries asseguren, diu El Mundo, que en tot cas la visita està pendent d'autorització. També asseguren que l'exconseller ha demanat poder veure l'arquebisbe de Tarragona i l'abat de Montserrat.\nLa web d'instituccions penitenciàries explica que, per visitar un intern, el tràmit és tan simple com demanar una cita prèvia per telèfon o al mateix centre en l'horari concertat.\nConsultat per Regió7, el centre penitenciari d'Estremera explica que les visites de no familiars a presos es concentren en dissabte i diumenge.